als_Latn dik_Latn sag_Latn
(I plotësuar) Vetëvendosje bënë të ditur se tashmë janë liruar të gjithë aktivistët e kësaj Lëvizje të cilët protestuan një ditë më parë para ministrisë për Komunitete dhe Kthim.
Nga 22 sa ishin arrestuar një ditë më parë, mbrëmë janë liruar 13 prej tyre, ndërsa 9 janë ndaluar me urdhër të Prokurorit për 24 orë. Nga ta, dy ishin ndaluar ngase po kërkoheshin edhe më herët. /KosovaPress
...............
9 aktivist të Vetëvendosjes vazhdojnë të jenë në paraburgim
LAJMIKOSOVAPRESS , 17 JANAR 2015 16:33
9 aktivistë të Vetëvendosjes, vazhdojnë të jenë në paraburgim, pas arrestimit të djeshëm gjatë protestës te Ministria për Kthim, në Fushë Kosovë. Ndërsa 13 të tjerë janë liruar mbrëmë.
Kështu ka bërë të ditur Erzen Vraniqi, nga Lëvizja Vetëvendosje, përmes një telefonate për KosovaPress, duke shtuar se gjatë kësaj proteste ka pasur disa të lënduar por që dy nga ta kanë qenë në gjendje më të rëndë.
“Janë dy të lënduar pak më rëndë. Njëri është Endrit Shatri që e ka pasur brinjën e çame dhe tjetri është Florent Ramshaj që e ka pasur këmbën e thyer. Të tjerët kanë lëndime por kanë lëndime të lehta, kryesisht ndonjë goditje aty këtu prej shtyrjeve ose prej gazit lotsjellës, janë këto lëndime qe kalojnë brenda ditës”, ka thënë Vraniqi.
Ndërsa emrat e atyre që vazhdojnë të jenë ende të arrestuar janë: Nora Fetoshi, Etleva Malushaj, Gëzon Kastrati, Egzon Azemi, Frashër Krasniqi, Bekim Gashi, Agron Kabashi, Petrit Ademi, Adem Megjuani.
KosovaPress mëson se nga ata që janë në paraburgim, dy prej tyre janë ndalur ngase ishin të këkruar edhe më herët nga Policia.
Përveç protestueseve, në protestën e djeshme ka pasur të lënduar edhe pjesëtarë të policës së Kosovës.
Zyra për informim dhe Marrëdhënie me Publikun e Policisë së Kosovës, ka bërë të ditur për KosovaPress, se 7 zyrtar policor kanë pësuar lëndime, përderisa ata po mundoheshin t’i ndalojnë protestuesit të futen me forcë në objektin e ministrisë ku ata po protestonin.
Ata po ashtu bën të ditur se këtyre policëve i është dhënë ndihma mjekësore në vendin e ngjarjes, ndërsa katër prej tyre janë dërguar në Qendrën e Mjekësisë Familjare në Prishtinë, për tretman të mëtutjeshëm mjekësorë.
Po ashtu sipas tyre, tani më të gjithë ata janë liruar për në shtëpi dhe vlerësohet që gjendja e tyre është më e mirë./KosovaPress
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Biznesmeni dhe deputeti i Kuvendit të Kosovës nga radhët e PDK-së, Ramiz Kelmendi, në një...
Nëpër vendet në tranzicion shumica e spitaleve janë pa kushtet elementare. Ato nuk kanë vende...
als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn